ຢາຕ້ານເລືອດກ້າມໃໝ່ ເຮັດໃຫ້ການຜ່າຕັດຫົວໃຈ ປອດໄພຂຶ້ນ ສໍາລັບຄົນທີ່ໃຊ້ ທໍ່ລວດຂະຫຍາຍເສັ້ນເລືອດ (ເບິ່ງວີດິໂອ)
ຢາ cangrelor ປ້ອງກັນບໍ່ໃຫ້ເລືອດກ້າມ ແລະເສຍເລືອດຫລາຍ ໃນກໍລະນີທີ່ພວກໃສ່ heart stents ຕ້ອງໄດ້ຜ່າຕັດຫົວໃຈ.
ຜູ້ຄົນທີ່ຜ່າຕັດຫົວໃຈ ມັກຈະກິນຢາທີ່ເຮັດໃຫ້ເລືອດແຫລວເພື່ອປ້ອງກັນບໍ່ໃຫ້ເລືອດກ້າມ ຕັດຮູເສ້ນເລືອດ ທີ່ເປັນອັນຕະລາຍຕໍ່ຊີວິດ ແຕ່ວ່າ ຖ້າພວກຄົນເຈັບເຫລົ່ານີ້ຫາກຕ້ອງໄດ້ ຮັບການຜ່າຕັດອີກ ພວກເຂົາເຈົ້າແມ່ນຈະປະເຊີນກັບບັນຫາໃຫຍ່ ພວກເຂົາເຈົ້າຈະຕ້ອງໄດ້ເຊົາກິນຢາທີ່ປ້ອງກັນບໍ່ໃຫ້ເລືອດກ້າມນັ້ນຫລາຍມື້ກ່ອນການຜ່າຕັດ ເພື່ອຫລີກເວັ້ນ ອາການເລືອດໄຫລບໍ່ຢຸດຈົນເຖິງຂັ້ນເສຍຊີວິດຢູ່ໃນຫ້ອງຜ່າຕັດ ຫາກແຕ່ວ່າ ເມື່ອ ໃດພວກເຂົາເຈົ້າເຊົາກິນຢາ ເຂົາເຈົ້າກໍຈະຕ້ອງສ່ຽງຕໍ່ການມີອາການເລືອດອຸດຕັນ ວິທີແກ້ໄຂບັນຫານີ້ທີ່ດີທີ່ສຸດ ກໍຄື ກິນຢາຕ້ານອາການເລືອດກ້າມ ທີ່ໝົດລິດໄປຈາກຮ່າງກາຍ ຢ່າງໄວວາ ເພື່ອວ່າຄົນເຈັບຈະສາມາດໄດ້ຮັບການຜ່າຕັດ ໂດຍບໍ່ໃຫ້ມີການຊັກຊ້າແຕ່ຢ່າງໃດ ຜູ້ສື່ຂ່າວ VOA Carol Pearson ລາຍງານວ່າ ຢາແບບນັ້ນກໍາລັງຈະມີໃຫ້ໃຊ້ແລ້ວ ດາຣາມີລາຍລະອຽດມາສະເໜີທ່ານ ໃນອັນດັບຕໍ່ໄປ ທໍ່ລວດນ້ອຍໆສໍາລັບຫົວໃຈ ຫລື heart stents ແມ່ນສໍາລັບໄຂຮູເສັ້ນເລືອດທີ່ໄຫລ ອອກຈາກຫົວໃຈ ທີ່ຕີບຕັນຍ້ອນເລືອດກ້າມນັ້ນ ເພື່ອຊ່ວຍໃຫ້ເລືອດໄຫລສະດວກ ທໍ່ລວດດັ່ງກ່າວຍັງສາມາດຊ່ວຍຄໍ້າຊູເສັ້ນເລືອດທີ່ບໍ່ແຂງແຮງ ແລະປ້ອງກັນບໍ່ໃຫ້ມັນ ຕັນເພື່ອໃຫ້ເລືອດໄຫລສະດວກໄດ້ ນາຍໝໍເອົາທໍ່ລວດນີ້ ເຂົ້າໄປຝັງໄວ້ທາງໃນເສ້ນ ເລືອດ ໃນຂັ້ນຕອນການແພດທີ່ເຮັດກັນທົ່ວໄປ ຊຶ່ງເອີ້ນວ່າ ການແປງທາງເດີນຂອງ ເລືອດໃຫ້ເດີນສະດວກ ຫລື angioplasty ໃນລະຫວ່າງຂັ້ນຕອນດັ່ງກ່າວ ນາຍແພດຈະສອດທໍ່ນ້ອຍໆທີ່ຫຸ້ມດ້ວຍໝາກປຸມເປົ້າ ຫລືອຸປະກອນຄ້າຍຄືກັນຢູ່ທາງປາຍນັ້ນ ເຂົ້າໄປໃນເສັ້ນເລືອດ ໄປຍັງບ່ອນທີ່ເສັ້ນເລືອດ ຕີບ ຫລືຖືກອຸດຕັນຍ້ອນເລືອດກ້າມນັ້ນ ລຸນຫລັງທີ່ສອດທໍ່ລວດໃສ່ແລ້ວ ນາຍແພດຈະໃຫ້ຄົນເຈັບກິນຢາທີ່ເຮັດໃຫ້ເລືອດແຫລວ ເພື່ອປ້ອງກັນບໍ່ໃຫ້ທໍ່ລວດຖືກອຸດຕັນ ແຕ່ບັນຫາຈະເກີດຂຶ້ນ ເວລາໃດທີ່ຄົນເຈັບທີ່ກິນ ຢາເຫລົ່ານີ້ ຕ້ອງໄດ້ຜ່າຕັດຫົວໃຈ ນັກຊ່ຽວຊານດ້ານຫົວໃຈ ດຣ Eric Topol ກ່າວ ສະຫລຸບກ່ຽວກັບ ບັນຫາຫຍຸ້ງຍາກນີ້ວ່າ: Dr Topol ເປັນຫົວໜ້າສະຖາບັນຜັນແປທາງວິທະຍາສາດ Scripps ຫລື Scripps Translational Science Institute ທ່ານຍັງເປັນຜູ້ຮ່ວມຂຽນບົດສຶກສາຄົ້ນຄວ້າ ທີ່ພົວພັນກັບຄົນເຈັບ 200 ຄົນ ທີ່ມີທໍ່ລວດ ຝັງຢູ່ໃນເສ້ນເລືອດ ແລະຕ້ອງໄດ້ຜ່າຕັດຫົວ ໃຈເພື່ອເຮັດໃຫ້ເລືອດເດີນໄດ້ນັ້ນ ເຄິ່ງນຶ່ງໃນຈໍານວນຄົນເຈັບພວກນັ້ນ ແມ່ນໃຫ້ກິນຢາ ຫລອກ ສ່ວນອີກເຄິ່ງນຶ່ງ ແມ່ນໄດ້ຮັບຢາທີ່ເອີ້ນວ່າ ຢາຕ້ານການກໍ່ຕົວຂອງເມັດເລືອດ ຫລື cangrelor ຊຶ່ງຄົນເຈັບໄດ້ຮັບໂດຍການສັກໃສ່ປົນກັບນໍ້າທະເລ Dr Topol ອະທິ ບາຍວ່າ: ຄຸນນະສົມບັດໃນການຕ້ານເລືອດກ້າມຂອງຢາ Cangrelor ແມ່ນເຊົາອອກລິດພາຍໃນ ບໍ່ເທົ່າໃດຊົ່ວໂມງ ສະນັ້ນ ນາຍແພດສາມາດເຊົາສັກໃສ່ຄົນປ່ວຍກິນໄດ້ ກ່ອນໜ້າການ ຜ່າຕັດບໍ່ເທົ່າໃດຊົ່ວໂມງ ທ່ານ Topol ກ່າວຕໍ່ໄປວ່າ: Dr Topol ເວົ້າວ່າ ຢານັ້ນບໍ່ພຽງແຕ່ຊ່ວຍເຮັດໃຫ້ຄົນເຈັບ ສາມາດໄດ້ຮັບການຜ່າຕັດໄວ ຂຶ້ນກວ່າເກົ່າເທົ່ານັ້ນ ມັນຍັງຊ່ວຍໃຫ້ພວກເຂົາເຈົ້າບໍ່ມີບັນຫາເລືອດໄຫລບໍ່ຢຸດ ອີກດ້ວຍ ບົດລາຍງານກ່ຽວກັບການທົດລອງຢາຕ້ານເລືອດກ້າມໃໝ່ cangrelor ທີ່ໄດ້ຮັບຜົນດີ ນັ້ນ ໄດ້ຖືກນໍາລົງພິມໃນວາລະສານ ສະມາຄົມການແພດ ສະຫະລັດ ຫລື Journal of